62019TO0868_INF
Uznesenie predsedu Všeobecného súdu z 30. apríla 2020 –Nouryon Industrial Chemicals a i./Komisia
(vec T‑868/19 R)
„Konanie o nariadení predbežného opatrenia – REACH – Látka dimetyléter – Kontrola súladu – Rozhodnutie Komisie – Povinnosť poskytnúť určité informácie vyžadujúce štúdie na zvieratách – Návrh na odklad výkonu – Neexistencia naliehavosti“
1.
Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Fumus boni iuris – Naliehavosť – Vážna a nenapraviteľná ujma – Kumulatívna povaha – Poradie a spôsob preskúmania – Voľná úvaha sudcu rozhodujúceho o nariadení predbežných opatrení
(článok 256 ods. 1, články 278 a 279 ZFEÚ)
(pozri body 13 – 15, 26)
2.
Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Naliehavosť – Vážna a nenapraviteľná ujma – Dôkazné bremeno zaťažujúce účastníka konania, ktorý predbežné opatrenie navrhuje
(články 278 a 279 ZFEÚ; Rokovací poriadok Všeobecného súdu, článok 156 ods. 4)
(pozri body 18, 24)
3.
Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Naliehavosť – Vážna a nenapraviteľná ujma – Dôkazné bremeno – Čisto hypotetická ujma založená na budúcich a neistých udalostiach – Nedostatočná povaha na odôvodnenie naliehavosti
(články 278 a 279 ZFEÚ)
(pozri bod 29)
4.
Konanie o nariadení predbežného opatrenia – Odklad výkonu – Podmienky nariadenia – Naliehavosť – Posúdenie v sporoch týkajúcich sa verejného obstarávania – Vážna ujma – Dostatočne závažná povaha v prípade osobitne závažného fumus boni iuris tvoriaca zjavnú a závažnú nezákonnosť
(článok 278 ZFEÚ; Charta základných práv Európskej únie, článok 47)
(pozri bod 33)
Predmet
Návrh na základe článkov 278 a 279 ZFEÚ jednak na odklad výkonu vykonávacieho rozhodnutia Komisie C(2019) 7993 final zo 16. októbra 2019 o kontrole súladu registrácie dimetyléteru, ktoré Európska chemická agentúra predložila Komisii podľa článku 51 ods. 7 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 2006, s. 1), a jednak na nariadenie akéhokoľvek iného predbežného opatrenia, ktoré bude Všeobecný súd považovať za vhodné
Výrok
1.
Návrh na nariadenie predbežného opatrenia sa zamieta.
2.
O trovách konania sa rozhodne neskôr.